cyanic-selkie/wikianc huggingface dataset:
ডরোথি রুডনিক
কর্মজীবন
আলামোস, নিউ মেক্সিকোতে তিনি কানেকটিকাট একাডেমি অফ আর্টস অ্যান্ড সায়েন্সেস-এর সেক্রেটারি এবং প্রকাশনা সম্পাদক হিসেবে কাজ করেছেন। এছাড়াও তিনি সোসাইটি ফর ডেভেলপমেন্টাল বায়োলজি দ্বারা প্রকাশিত সিম্পোজিয়ার দীর্ঘদিনের সম্পাদক ছিলেন। তাঁর অনুবাদ কাজের মধ্যে ১৯৬৭ সালের জীববিজ্ঞানী থিওডর বোভারির একটি জীবনী অন্তর্ভুক্ত ছিল, যা ফ্রিটজ বাল্টজার দ্বারা জার্মান ভাষায় লেখা।
ব্যক্তিগত জীবন
রুডনিক কিছুটা বিচ্ছিন্ন ভাবে ব্যক্তিগত জীবন যাপন করেছিলেন কানেকটিকাটের হ্যামডেনের একটি পাহাড়ের ধারে একটি আধুনিক বাড়িতে তিনি থাকতেন, এটি ১৯৫৬ সালে স্থপতি কিং-লুই উ নকশা করেছিলেন। ১৯৯০ সালের প্রথম দিকে, তাঁর ৯৩তম জন্মদিনের ঠিক আগে তিনি লস আলামোস, নিউ মেক্সিকোতে মারা যান।
লুঙ্গি ডান্স
লুঙ্গি ডান্স হলো একটি ভারতীয় গান ২০১৩-এর বলিউড চলচ্চিত্র চেন্নাই এক্সপ্রেস-এর সাউন্ডট্রেকের জন্য ভারতীয় রেপার ইয়ো ইয়ো হানি সিং দ্বারা লিখিত এবং গাওয়া হয়। গানটি, এর সাউন্ডট্রেকের বাকিগুলির সাথে, আনুষ্ঠানিকভাবে ১ জুলাই ২০১৩-তে মুক্তি দেওয়া হয়। গানটি রজনীকান্তের জন্য একটি উপহার।
মুক্তি
লুঙ্গি ডান্স ছিল অ্যালবামটি থেকে নবম একক। চলচ্চিত্রের আসল সঙ্গীতের আরম্ভানুষ্ঠানটি মুম্বইয়ে অনুষ্ঠিত হয়, যেখানে চলচ্চিত্রের সঙ্গীত পরিচালক এবং অভিনয়ের সদস্যদের দ্বারা পরিবেশনাটি দেখা হয়। তারকাখচিত অনুষ্ঠানটির টেলিভিশনের প্রচারের অধিকারগুলি একটি টিভি চ্যানেলের কাছে ₹৪৮ কোটি (৳৬৫ কোটি)-তে বিক্রি করে দেয়। গানটিতে লুঙ্গিকে বেশি উল্লেখযোগ্যভাবে জনপ্রিয় করে তুলে বলা হচ্ছে, ভারতের ঐতিহ্যবাহী পোশাক বিশেষভাবে তামিল নাড়ুতে।
গীতিকবিতা
অল দ্য রাজনী ফ্যান্স... সকল রজনী ভক্ত... জিস্কো যো ভি হেঁ কারণা ও কার লো ইধার হি মেঁয় হুন খাড়া পাকাড় লো ঘার পে জা কে তুম গুগল কার লো মেরে বারে মেঁয় উইকিপিডিয়া পে পাড় লো যার যা করতে চান, কর আমি এখানে, আমাকে ধরো (বা) ঘরে যাও, এবং আমাকে গুগল কর, (বা) উইকিপিডিয়াতে আমার সম্বন্ধে পড় লুঙ্গি ডান্স, লুঙ্গি ডান্স...
ফেডারেল ফ্রন্ট
ইতিহাস
পশ্চিমবঙ্গের মুখ্যমন্ত্রী ও সর্বভারতীয় তৃণমূল কংগ্রেসের নেত্রী মমতা বন্দ্যোপাধ্যায় এবং তেলঙ্গানার মুখ্যমন্ত্রী কে. চন্দ্রশেখর রাও ২০১৮ সালে রাজ্য স্তরের আঞ্চলিক দলগুলোকে নিয়ে একটি সংযুক্ত "ফেডারেল ফ্রন্ট" গঠনের প্রস্তাব করেছিলেন। ২০১৯ সালের ১৯ জানুয়ারিতে পশ্চিমবঙ্গ রাজ্যের রাজধানী কলকাতায় অনুষ্ঠিত "ঐক্যবদ্ধ ভারত সমাবেশে" (ইউনাইটেড ইন্ডিয়া র‍্যালি) দলগুলোর মধ্যে আলাপ-আলোচনা সমাপ্ত হয়। এই মহাসমাবেশে সমবেত বিভিন্ন রাজ্য ও কেন্দ্রশাসিত অঞ্চলের মুখ্যমন্ত্রীদের মধ্যে ছিলেন কর্ণাটকের এইচ.ডি. কুমারস্বামী, দিল্লির অরবিন্দ কেজরিওয়াল এবং অন্ধ্র প্রদেশের এন চন্দ্রবাবু নাইডু ছাড়াও পশ্চিমবঙ্গের মুখ্যমন্ত্রী মমতা বন্দ্যোপাধ্যায়। এছাড়াও উপস্থিত ছিলেন সাবেক প্রধানমন্ত্রী  এইচ. ডি. দেব গৌড়া, উত্তর প্রদেশের প্রাক্তন মুখ্যমন্ত্রী অখিলেশ যাদব, মহারাষ্ট্রের শারদ পাওয়ার, জম্মু ও কাশ্মীরের ওমর আবদুল্লাহ এবং ফারুক আবদুল্লাহ এবং অরুণাচল প্রদেশের গেগং অপাং। এআইসিসি তথা কংগ্রেসের সভাপতি রাহুল গান্ধী এই বিজেপি-বিরোধী "ঐক্যবদ্ধ ভারত সমাবেশে" অংশ নিতে ব্যর্থ হলেও বিরোধী দলের নেতা মল্লিকার্জুন খড়্গকে তাঁর দূত হিসাবে প্রেরণ করেছিলেন।  তবে তেলঙ্গানার মুখ্যমন্ত্রী কে চন্দ্রশেখর রাও নিজে ভারতীয় জাতীয় কংগ্রেসের সদস্য হওয়ায় তিনি এই মহাসমাবেশে অংশ নেননি।
ইয়োহানেস ব্রামস
ইয়োহানেস ব্রামস (৭ মে ১৮৩৩ - ৩ এপ্রিল ১৮৯৭) একজন জার্মান সুরকার, পিয়ানোবাদক এবং কন্ডাক্টর ছিলেন। তিনি হামবুর্গের এক লুথারীয় পরিবারে জন্মগ্রহণ করেন এবং তার পেশাগত জীবনের বেশিরভাগ সময় ভিয়েনায় কাটিয়েছেন। তিনি কখনও কখনও ইয়োহান জেবাস্টিয়ান বাখ এবং লুডভিগ ফান বেটহোফেনের সাথে সঙ্গীতের "থ্রি বি"-এর একজন হিসাবে দলবদ্ধ হন, এটি মূলত উনবিংশ শতাব্দীর কন্ডাক্টর হ্যান্স ফন বুলো দ্বারা করা একটি মন্তব্য।
ব্রামস সিম্ফনি অর্কেস্ট্রা, চেম্বার এনসেম্বল, পিয়ানো, অর্গান, কণ্ঠ এবং কোরাসের জন্য সঙ্গীত রচনা করেন। তিনি একজন গুণী পিয়ানোবাদক হিসেবে তাঁর নিজের অনেক কাজের উদ্বোধন করেছিলেন। তিনি তার সময়ের শীর্ষস্থানীয় শিল্পীদের সাথে কাজ করেছিলেন, বিশেষ করে পিয়ানোবাদক ক্লারা শুম্যান এবং বেহালাবাদক জোসেফ জোয়াচিম (তিনজনই ঘনিষ্ঠ বন্ধু ছিলেন)। তাঁর অনেক কাজ আধুনিক কনসার্টের তালিকায় গুরুত্বপূর্ণ জায়গা করে নিয়েছে।
ব্রামসকে তার সমসাময়িক এবং পরবর্তী লেখকদেররা ঐতিহ্যবাদী এবং উদ্ভাবক উভয়ই উল্লেখ করেছেন। তার সঙ্গীত ক্লাসিক্যাল মাস্টারদের কাঠামো এবং রচনা কৌশলের মধ্যে নিহিত। এই কাঠামোর মধ্যে গভীর রোমান্টিক মোটিফ বসানো আছে। যদিও কিছু সমসাময়িক তার সঙ্গীতকে অত্যধিক কেতাবি বলে মনে করেছিল, তবু তার অবদান এবং কারুশিল্প পরবর্তী ব্যক্তিদের দ্বারা প্রশংসিত হয়েছিল। যাদের মধ্যে আর্নল্ড শোয়েনবার্গ থেকে শুরু করে এডওয়ার্ড এলগারের মতো বৈচিত্র্যময় ব্যক্তিবর্গ ছিলেন। ব্রামসের কাজের অধ্যবসায়ী, অত্যন্ত সুনিপুণ নির্মাণ প্রকৃতি ছিল পরবর্তী প্রজন্মের সুরকারদের জন্য সূচনা বিন্দু এবং এক অনুপ্রেরণা।
জীবন
ইয়োহানেস ব্রামস ১৮৩৩ সালে জন্মগ্রহণ করেন। তাঁর বাবা, ইয়োহান ইয়াকব ব্রামস (১৮০৬-১৮৭২), ছিলেন একজন হর্ন ও ডবল বেজবাদক এবং তাঁর মা, ইয়োহানা হেনরিকা ক্রিস্টিয়ান নিসেন (১৭৮৯-১৮৬৫), ছিলেন একজন দর্জি। তাঁর বড়ো বোন এলিজাবেথ ১৮৩১ সালে জন্মগ্রহণ করেন এবং তাঁর ছোট ভাই ফ্রিতজ ফ্রিদরিখ ১৮৩৫ সালে জন্মগ্রহণ করেন।
মিসির আলি
থাম্ব|আমিই মিসির আলি উপন্যাসের প্রচ্ছদ মিসির আলি, বাংলাদেশের প্রখ্যাত ঔপন্যাসিক হুমায়ূন আহমেদ সৃষ্ট একটি জনপ্রিয় রহস্যময় চরিত্র। মিসির আলি কাহিনীগুলো রহস্যমাত্রিক। মিসির আলির কাহিনীগ‌ুলো ঠিক গোয়েন্দা কাহিনী নয়, কিংবা 'ক্রাইম ফিকশন' বা 'থ্রিলার'-এর মতো খুনি-পুলিশের ধাওয়া-পাল্টা-ধাওয়া নয়, বরং মনস্তাত্ত্বিক, বিজ্ঞাননির্ভর এবং যুক্তিনির্ভর কাহিনীর বুনটে বাঁধা। বরং অনেক ক্ষেত্রে একে রহস্যগল্প বলা চলে। চারিত্রিক দিক দিয়ে মিসির আলি চরিত্রটি হুমায়ূন আহমেদের আরেক অনবদ্য সৃষ্টি হিমু চরিত্রটির পুরোপুরি বিপরীত। তরুণ হিমু চলে প্রতি-যুক্তির (anti-logic) তাড়নায়, অপরপক্ষে বয়োজ্যেষ্ঠ মিসির আলি অনুসরণ করেন বিশ‌ুদ্ধ যুক্তি (pure logic)। এই যুক্তিই মিসির আলিকে রহস্যময় জগতের প্রকৃত স্বরূপ উদঘাটনে সাহায্য করে। সেসব কাহিনীর প্রতিফলন ঘটেছে মিসির আলি সম্পর্কিত প্রতিটি উপন্যাসে।
চরিত্র রূপায়ন
ঔপন্যাসিক হুমায়ূন আহমেদ যুক্তরাষ্ট্রের ভ্রমণের সময়ে নর্থ ডাকোটার ফার্গো শহরে স্ত্রীর সাথে গাড়িতে ভ্রমণের সময় মিসির আলি চরিত্রটির ধারণা মাথায় আসে। এই ঘটনার অনেকদিন পরে তিনি মিসির আলি চরিত্রের প্রথম উপন্যাস দেবী রচনা করেন।
চরিত্রের স্বরূপ
উপন্যাসের কাহিনী অনুসারে মিসির আলি, ঢাকা বিশ্ববিদ্যালয়ের "অস্বভাবী মনোবিজ্ঞান" (Abnormal Psychology) বিভাগের একজন সহযোগী অধ্যাপক (খণ্ডকালীন) । শুধুমাত্র একজন শিক্ষক হিসেবেই নন, তার অনুসারীদের কাছেও তিনি বেশ মর্যাদাবান একজন চরিত্র হিসেবে উল্লিখিত। সেজন্য উপন্যাস বা বড় গল্পে, মিসির আলিকে বোঝাতে লেখক 'তার' লেখার পরিবর্তে সম্মানসূচক 'তাঁর' শব্দটির ব্যবহার করে থাকেন।
মিসির আলির বয়স ৪০-৫০-এর মধ্যে। তার মুখ লম্বাটে। সেই লম্বাটে মুখে এলোমেলো দাড়ি, লম্বা উসকো-খুসকো কাঁচা-পাকা চুল। প্রথম দেখায় তাকে ভবঘুরে বলে মনে হতে পারে; কিছুটা আত্মভোলা। তার হাসি খুব সুন্দর, শিশুসুলভ। মিসির আলির স্মৃতিশক্তি বেশ ভালো।
তিনি মানুষের মন, আচরণ, স্বপ্ন এবং নানাবিধ রহস্যময় ঘটনা নিয়ে অসীম আগ্রহ রাখেন। হুমায়ূন আহমেদের নিজের ভাষ্যে: মিসির আলি এমন একজন মানুষ, যিনি দেখার চেষ্টা করেন চোখ বন্ধ করে। যে পৃথিবীতে চোখ খুলেই কেউ দেখে না, সেখানে চোখ বন্ধ করে দেখার এক আশ্চর্য ফলবতী চেষ্টা। চরিত্রটির পরিচিতি দিতে গিয়ে হুমায়ূন আহমেদ বলছেন: মিসির আলি একজন মানুষ, যাঁর কাছে প্রকৃতির নিয়ম-শৃঙ্খলা বড় কথা, রহস্যময়তার অস্পষ্ট জগৎ যিনি স্বীকার করেন না। মিসির আলি চরিত্রে হ‌ুমায়ূন আহমেদ, পরস্পর বিপরীতধর্মী দুটি বৈশিষ্ট্য 'যুক্তি' এবং 'আবেগ'কে স্থান দিয়েছেন।
মিসির আলি একজন ধূমপায়ী। তিনি 'ফিফটি ফাইভ' ব্র্যান্ডের সিগারেট খান। তবে তিনি প্রায়ই সিগারেট ছেড়ে দেবার চেষ্টা করেন। তার শরীর বেশ রোগাটে আর রোগাক্রান্ত। নানারকম রোগে তার শরীর জর্জরিত: লিভার বা যকৃৎ প্রায় পুরোটাই অকেজো, অগ্ন্যাশয়ের কার্যকারিতা হ্রাস পেয়েছে, রক্তের উপাদানে গড়বড়, হৃৎপিণ্ড ড্রপ বিট দেয়। এজন্য কঠিন এসব রোগের পাশাপাশি সাধারণ যেকোনো রোগই তাকে বেশ কাহিল করে ফেলে। ফলে প্রায়ই অসম্ভব রোগাক্রান্ত হয়ে তাকে হাসপাতালে থাকতে হয় এবং শেষ পর্যন্ত তিনি সুস্থ হয়ে ফিরে আসেন।
মিসির আলি যুক্তিনির্ভর একজন মানুষ বলেই অনেক সাহসী। ভূতাশ্রিত স্থানেও রাত কাটাতে তিনি পিছপা হোন না, বরং এজন্য থাকেন যে, তাতে তিনি রহস্যময়তার ব্যাখ্যা দাঁড় করাতে পারবেন। মিসির আলির অনেকগ‌ুলো পারঙ্গমতার মধ্যে অন্যতম হলো তিনি যে কাউকে, বিশেষ করে ঠিকানাওয়ালা মানুষকে, খুব সহজে অজানা স্থানেও খুঁজে বের করতে পারেন। এজন্য তিনি টেলিফোন ডিরেক্টরি, গাড়ির রেজিস্ট্রেশন নম্বর, টিভি-বেতার-এর লাইসেন্স নম্বর, পুলিশ কেস রিপোর্ট, হাসপাতালের মর্গের সুরতহাল (পোস্টমোর্টেম) রিপোর্ট ইত্যাদির আশ্রয় নিয়ে থাকেন। মিসির আলি প্রকৃতির বিস্ময়ে বিস্মিত হলেও প্রচণ্ড যুক্তির বলে বিশ্বাস করেন প্রকৃতিতে রহস্য বলে কিছু নেই। মিসির আলি ধর্মীয় বিশ্বাসের দিক থেকে একজন নাস্তিক। মিসির আলি সিরিজের প্রথম উপন্যাস "দেবী"-এর ৬ষ্ঠ অধ্যায়ে তিনি নিজেকে নাস্তিক বলে অভিহিত করেছেন। তবে কিছু জায়গায় তাকে ঈশ্বরের অস্তিত্বে বিশ্বাসী অর্থাৎ একজন আস্তিক হিসেবে তুলে ধরা হয়েছে।
মিসির আলি মূলত নিঃসঙ্গ একজন মানুষ, মোটামুটি সব উপন্যাসে তাকে এভাবেই রূপায়িত করা হয়। কিন্তু"অন্য ভুবন" উপন্যাসে মিসির আলি বিয়ে করে ফেলেন বলে উল্লেখ আছে। তিনি বিয়ে করেন নীলুফারকে, যার প্রথম আবির্ভাব ঘটে দেবী উপন্যাসে। পরবর্তীতে "নিশীথিনী" উপন্যাসে লেখক মিসির আলির প্রতি নীলুফারের আবেগ দেখিয়েছেন। পরের অনেক উপন্যাসে এই সাময়িক আবেগ দেখা গেলেও মিসির আলি সব আবেগ, ভালোবাসার ঊর্ধ্বে নিজেকে স্থাপন করেছেন।‌ তাই পরবর্তী উপন্যাসগুলিতে আবার তাকে নিঃসঙ্গ একজন মানুষ হিসেবে উপস্থাপন করা হয়। এপ্রসঙ্গে লেখক নিজেই স্বীকার করেন যে, "এটি বড় ধরনের ভুল" ছিলো। মিসির আলির মতো চরিত্র বিবাহিত পুরুষ হিসেবে গ্রহণযোগ্য নয়। আর সেই ভুল শুধরে পরবর্তী উপন্যাসগুলোতে আবার মিসির আলিকে নিঃসঙ্গ হিসেবে উপস্থাপন করেন লেখক। ফলে মিসির আলি চরিত্রটি যা দাঁড়ায়: মিসির আলি ভালোবাসার গভীর সমুদ্র হৃদয়ে লালন করেন, কিন্তু সেই ভালোবাসাকে ছড়িয়ে দেবার মতো কাউকেই কখনও কাছে পান না। ভালোবাসার একাকিত্বে জর্জরিত মিসির আলির নিঃসঙ্গতা ঘোচাতে বিভিন্ন সময় কিশোরবয়সী কাজের লোকের উল্লেখ পাওয়া যায়। যেমন: "আমি এবং আমরা" উপন্যাসে "বদু" নামের একটি, ১৫-১৬ বছরের কাজের ছেলের উল্লেখ রয়েছে। 'দেবী' ও 'নিশীথিনী' গল্পে হানিফা নামে একটা কাজের মেয়ে ছিল। এরকম কাজের লোককে মিসির আলি লেখাপড়া শেখানোর চেষ্টা করেন। আবার "অন্য ভূবন" উপন্যাসে "রেবা" নামের একটি কাজের মেয়ের উল্লেখ পাওয়া যায়।
মিসির আলির চারিত্রিক বৈশিষ্ট্যগত সারমর্ম করতে হুমায়ূন আহমেদই লিখেন: মিসির আলি নিঃসঙ্গ, হৃদয়বান, তীক্ষ্ণ ধীশক্তির অধিকারী। কাহিনী অনুসারে তিনি অকৃতদার। চরিত্রটি লেখকেরও, প্রিয় চরিত্রগুলোর মধ্যে অন্যতম।
মিসির আলি চরিত্রটি এতোটাই পাঠক জনপ্রিয়তা পেয়েছে যে, অনেকেই তাকে রক্তমাংসের মানুষ ভাবতে শুরু করেছেন। হুমায়ূন আহমেদ প্রায়ই জিজ্ঞাসিত হন যে, মিসির আলি কি কোনো বাস্তব চরিত্রকে দেখে লেখা কিনা। এর নেতিবাচক উত্তর পেয়ে অনেকেই আবার মিসির আলি চরিত্রটির মধ্যে লেখকেরই ছায়া খুঁজে পান। এপ্রসঙ্গে স্বয়ং হুমায়ূন আহমেদই উত্তর করেন: না, মিসির আলিকে আমি দেখিনি। অনেকে মনে করেন লেখক নিজেই হয়তো মিসির আলি। তাঁদেরকে বিনীতভাবে জানাচ্ছি- আমি মিসির আলি নই। আমি যুক্তির প্রাসাদ তৈরি করতে পারি না এবং আমি কখনও মিসির আলির মতো মনে করিনা প্রকৃতিতে কোনো রহস্য নেই। আমার কাছে সব সময় প্রকৃতিকে অসীম রহস্যময় বলে মনে হয়।
কিন্তু এই অভয়বাণী সত্ত্বেও নলিনী বাবু B.Sc উপন্যাসে লেখককেই মিসির আলির ভূমিকায় দেখা যায়, এবং তিনি যে মিসির আলি থেকে আলাদা কিন্তু তার স্রষ্টা তার স্পষ্ট উল্লেখ করেন: আমি (লেখক) এই ভেবে আনন্দ পেলাম যে, সালেহ চৌধুরী (লেখকের সফরসঙ্গী) মিসির আলিকে উপন্যাসের চরিত্র হিসেবে দেখছেন না। অতি বুদ্ধিমান মানুষও মাঝে মাঝে বাস্তব-অবাস্তব সীমারেখা মনে রাখতে পারেন না।
বাংলাদেশ টেলিভিশন
১৯৮৭ সালে ছোটপর্দায় মিসির আলীর প্রথম আবির্ভাব। তখন হুমায়ূন আহমেদের মিসির আলীকে নিয়ে লেখা প্রথম উপন্যাস দেবীর বয়স হয়েছিল মাত্র দুই বছর। জনপ্রিয় চরিত্রটির ভূমিকায় আবুল হায়াত প্রথম অভিনয় করেন। অন্য ভুবনের সে এবং পরবর্তীতে ১৯৮৯ সালে অন্য ভুবনের ছেলেটা, মোট দুটি নাটকের মিসির আলী চরিত্রে অভিনয় করেন তিনি। এছাড়া, প্রয়াত অভিনেতা আবুল খায়ের একবার এই চরিত্রে অভিনয় করেছেন।
বেসরকারি টেলিভিশন
বেসরকারি টেলিভিশন চ্যানেলগ‌ুলোর মধ্যে, এনটিভিতে মিসির আলিকে নিয়ে অনিমেষ আইচ তিনটি নাটক নির্মাণ করেন। "বৃহন্নলা" উপন্যাস অবলম্বনে একই নামে নির্মিত প্রথম নাটকে মিসির আলি'র ভূমিকায় শতাব্দী ওয়াদুদ অভিনয় করেন। পরবর্তিতে ২০০৭ সালে একই নির্মাতার পরবর্তী নাটক নিষাদ এ মিসির আলী চরিত্রে অভিনয় করেন আশীষ খন্দকার। মিসির আলীকে নিয়ে লেখা ছোটগল্প স্বপ্ন সঙ্গিনী অবলম্বনে অনিমেষ আইচের তৃতীয় নাটকে হুমায়ুন ফরিদী অভিনয় করেন। নির্মাতা রেদোয়ান রনির নাটকেও একবার মিসির আলী চরিত্রের দেখা মিলেছিল।
প্রকাশনা
মিসির আলি সংক্রান্ত উপন্যাস ও গল্পগ্রন্থ প্রথম পর্যায়ে আলাদা আলাদা বই আকারে বের হলেও পরবর্তীতে বিভিন্ন প্রকাশনা সংস্থা চরিত্রটির পাঠক সমাদর বিবেচনা করে তা সংকলিত আকারেও প্রকাশ করে। এরকম সংকলনের মধ্যে উল্লেখযোগ্য হলো প্রতীক প্রকাশনা সংস্থার "মিসির আলি অমনিবাস ১" ও "মিসির আলি অমনিবাস ২"। এছাড়াও মিসির আলির সমস্ত উপন্যাস নিয়ে (মিসির আলি UNSOLVED, "মিসির আলি আপনি কোথায়?", "পুফি" এবং "যখন নামিবে আঁধার" ব্যতীত) অনন্যা প্রকাশনা সংস্থা মিসির আলি সমগ্র নামে একটি বই প্রকাশ করে। বইটি ২০০৯ খ্রিষ্টাব্দের মে মাসে প্রকাশিত হয়। কলকাতার কাকলি প্রকাশনী দুই খণ্ডে সম্প্রতি মিসির আলি সমগ্র প্রকাশ করেছে।
লার্স স্টিন্ডল
লার্স এডি স্টিন্ডল (জন্ম: ২৬ আগস্ট ১৯৮৮) হলেন একজন জার্মান পেশাদার ফুটবলার, যিনি বরুসিয়া মনশেনগ্লাডবাখ এবং জার্মানি জাতীয় দলের হয়ে একজন আক্রমণভাগের খেলোয়াড় হিসেবে খেলেন।
জ্যেষ্ঠ
২০১৭ সালে, প্রথমবারের মতো স্টিন্ডল জার্মানি জাতীয় দলে ডাক পান। ২০১৭ সালের ৬ জুন তারিখে অনুষ্ঠিত ডেনমার্কের বিরুদ্ধে, ২০১৭ সালের ১০ তারিখে, ২০১৮ ফিফা বিশ্বকাপ বাছাইপর্বে সান মারিনোর বিরুদ্ধে এবং ২০১৭ সালের ১৭ জুন হতে ২ জুলাই পর্যন্ত অনুষ্ঠিত ২০১৭ ফিফা কনফেডারেশন্স কাপের জন্য জাতীয় দলে ডাক পান।
তিনি ২০১৭ সালের ৬ই জুন তারিখে, ডেনমার্কের বিপক্ষে খেলার মাধ্যমে আন্তর্জাতিক পর্যায়ে অভিষেক করেন, যেখানে তিনি পূর্ণ ৯০ মিনিট খেলেছিলেন।
২০১৭ ফিফা কনফেডারেশন্স কাপের উদ্বোধনী ম্যাচে অস্ট্রেলিয়ার বিরুদ্ধে খেলার ৫ম মিনিটে তিনি গোল করে, এই গোলটি ছিল জার্মানির হয়ে তার প্রথম গোল। ৩ দিন পরে, তিনি চিলির বিরুদ্ধে খেলায় তিনি তার দ্বিতীয় গোল করেন, উক্ত খেলাটি ১–১ গোলে ড্র হয়েছিল। তিনি তার গোলের ধারা ফাইনালেও বজায় রাখেন, যেখানে তার করা একমাত্র গোলটি তার দলকে ফাইনাল জিততে সাহায্য করে। তিনি উক্ত প্রতিযোগিতায় ৩ গোল করে যুগ্ম সর্বোচ্চ গোলদাতায় পরিণত হয়।
২০১০–১১ বুন্দেসলিগা
২০১০–১১ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৮তম মৌসুম ছিল। এই মৌসুমটি ২০১০ সালের ২০শে আগস্ট তারিখে শুরু হয়ে ২০১১ সালের ১৪ই মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৯–১০ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ২১তম বারের মতো শিরোপা জয়লাভ করেছিল।
এই মৌসুমে ৭৫ পয়েন্ট অর্জন করে বরুসিয়া ডর্টমুন্ড ৪র্থ বারের মতো বুন্দেসলিগা এবং ৭ম বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় মারিও গোমেজ ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
ম্যাট রিডলি
thumb|right|ম্যাট রিডলি ম্যাথু (ম্যাট) রিডলি (জন্ম ফেব্রুয়ারি ৭, ১৯৫৮) একজন ইংরেজ বিজ্ঞান লেখক। তিনি অক্সফোর্ড বিশ্ববিদ্যালয় থেকে জীববিজ্ঞানে পিএইচডি ডিগ্রি লাভ করে পরে বিজ্ঞান বিষয়ক সাংবাদিকতাকে পেশা হিসাবে বেছে নেন। তিনি দি ইকনমিস্ট এবং দি ডেইলি টেলিগ্রাফ পত্রিকার বিজ্ঞান বিষয়ক সাংবাদিক হিসাবে কাজ করেছেন। বিজ্ঞান জনপ্রিয়করণ বিষয়ে তার লেখা বইগুলি হলো -
কান্দাহার বিশ্ববিদ্যালয়
কান্দাহার বিশ্ববিদ্যালয় (د کندهار پوهنتون; Persian: دانشگاه قندهار) একটি সরকারী তহবিলযুক্ত উচ্চ শিক্ষা প্রতিষ্ঠান। বিশ্ববিদ্যালয় টি কান্দাহার, আফগানিস্তান এ অবস্থিত। এটি দক্ষিণ আফগানিস্তানের দুটি বিশ্ববিদ্যালয়ের মধ্যে একটি। কান্দাহার বিশ্ববিদ্যালয় (কেইউ) প্রতিষ্ঠিত হয়েছিল ১৯৯০ সালে। পিপলস ডেমোক্র্যাটিক পার্টি অফ আফগানিস্তান (পিডিপিএ) এর অধীন আফগানিস্তানের রাষ্ট্রপতি মোহাম্মদ নাজিবুল্লাহ বিশ্ববিদ্যালয়টি নির্মাণ করেছিলেন। তোয়রিলাই ওয়েসা, যিনি ১৩ বছর পর দেশে ফিরে এসেছিলেন, তিনি কান্দাহার প্রদেশের গভর্নর ছিলেন এবং কান্দাহার বিশ্ববিদ্যালয়ের প্রথম উপাচার্য ছিলেন।
ইতিহাস
শিক্ষা মন্ত্রণালয়ের উচ্চ শিক্ষা খাতে সরকারের জাতীয় উন্নয়ন নীতির ভিত্তিতে ১৯৯০ সালে কান্দাহার বিশ্ববিদ্যালয় প্রতিষ্ঠিত হয়েছিল।
প্রথমে বিশ্ববিদ্যালয়টিতে শুধুমাত্র কৃষি অনুষদ ছিল। পরবর্তীতে ঔষধ-১৯৯৪, প্রকৌশল-২০০০, শিক্ষা-২০০৩, শরিয়া আইন-২০০৮, অর্থনীতি-২০০৯ ও সাংবাদিকতা অনুষদ ২০১২ সালে প্রতিষ্ঠিত হয়েছিল। হেলমান্দ প্রদেশের কান্দাহার বিশ্ববিদ্যালয় শাখায় কৃষি ও শিক্ষা দুটি অনুষদের প্রতিষ্ঠিত রয়েছে। বর্তমানে, কান্দাহার বিশ্ববিদ্যালয়ে প্রায় ৫০০০ শিক্ষার্থী এবং ১৬২ জন পূর্ণ ও আংশিক সময়ের অধ্যাপক রয়েছে। ১৬২ জন অধ্যাপকের মধ্যে ২৪ জন এমএসসি এবং একজন পিএইচডি রয়েছে।
বিশ্ববিদ্যালয়টিতে চার অনুষদের (কৃষি, ঔষধ, প্রকৌশল ও শিক্ষা) ১০৩৯ জন প্রাক্তন শিক্ষার্থী রয়েছে। বিশ্ববিদ্যালয়টিতে রাত্রি কালীন ক্লাস করানো হয়। যে ছাত্ররা সরকারি ও বেসরকারি সংস্থার চাকরির পাশাপাশি শিক্ষানবিশ তারা রাত্রি কালীন করতে পারেন।
Until 2003 the university did not have its own campus and was operating in a mobile form. It was got its current campus in 2003 which has the area of 93 hectares. The 13 buildings are mainly constructed for dormitory purposes (student housing facilities) which the university is providing, in addition to administration and academic purposes. KU has an agricultural research farm on the campus and a teaching hospital outside the campus which was transferred to the university from the Afghan National Army properties in Kandahar City at the request of the university and approval of President Hamid Karzai.
KU has established a center for IT which was supplied by NATO and university planned to connect it to optical fiber project. The university has 161 computers in 5 PC Labs for students’ use. The university does not have a proper central library due to the lack of infrastructure and instead of that has 8 small libraries in faculties and departments. There is no proper place of study for students and they have to manage it in their dorms or elsewhere which is difficult since each room is shared by 10 to 12 students. The curricula for different faculties are prepared considering the need of the country and global developments. The educational credit system is used in the faculties of medicine and education. Some basic labs are being prepared for carrying out some laboratory instruction in the faculties of education, agricultural, engineering and medicine.
The campus covers an area of more than 600,000 m2. It has 11 buildings, of which one is the Administration and Chancellor's office, four buildings for a hostel, one for each faculty and one for the Central Library. There is a separate girls' hostel. Other structures on the campus are the tomb of Allama Abdul Shakoor Rishad baba who was a writer, artist and poet of Afghanistan and a mosque located beside the university for attending the Eid prayers each year.
In 2008 the Canadian government built a 3-km perimeter of stone, brick and iron around the campus to address security concerns, which has been dubbed "the Great Wall of Kandahar". In 2012, with the assistance of the University of Arizona in the United States, Kandahar University began using solar energy for electricity.
গাঙ্গেয় ব-দ্বীপ
গাঙ্গেয় ব-দ্বীপ (বঙ্গীয় ব-দ্বীপ বা সুন্দরবন ব-দ্বীপ, Ganges Delta বা, Bengal Delta) দক্ষিণ এশিয়ায় অবস্থিত একটি ব-দ্বীপ যা বাংলাদেশ এবং ভারতের পশ্চিমবঙ্গ প্রদেশ নিয়ে গঠিত। এটি পৃথিবীর বৃহত্তম নদী ভিত্তিক ব-দ্বীপ। এটি গঙ্গা, ব্রহ্মপুত্র সহ বেশ কয়েকটি নদীর মিলিত জলরাশি হিসেবে বঙ্গোপসাগরে পতিত হয়। এ কারণে একে অনেক সময় গঙ্গা-ব্রক্ষ্মপুত্র ব-দ্বীপ নামেও অভিহিত করা হয়। এটি বিশ্বের উর্বরতম অঞ্চলগুলোর মধ্যে একটি। তাই, অনেকে একে গ্রিন ডেল্টা বা সবুজ ব-দ্বীপ বলে থাকেন। বদ্বীপটি হুগলী নদী থেকে পূর্ব দিকে মেঘনা নদী পর্যন্ত প্রসারিত।
ভূগোল
গাঙ্গেয় ব-দ্বীপ দেখতে অনেকটা ত্রিভুজ আকৃতির এবং এটি একটি "আর্কুয়েট" (তোরণ-আকৃতির) বদ্বীপ হিসাবে বিবেচিত হয়। বদ্বীপটি -এরও বেশি জায়গা জুড়ে বিস্তৃত। বদ্বীপটি বাংলাদেশ এবং ভারতে বিস্তৃত থাকলেও উত্তরের ভুটান, তিব্বত, ভারত ও নেপাল থেকে সৃষ্ট নদীগুলো এই বদ্বীপের মধ্য দিয়ে নিষ্কাশিত হয়। ব-দ্বীপটির প্রায় ৬০% হয় বাংলাদেশে এবং ৪০% ভারতের পশ্চিমবঙ্গে অবস্থিত। বদ্বীপটির বেশিরভাগ অঞ্চল নদী বাহিত ছোট ছোট পলি কণা দ্বারা গঠিত। এমনকি নদীগুলো তাদের উৎস হিমবাহ গুলো থেকে ফ্লুভিও-হিমবাহ হিসাবে এই সূক্ষ্ম কণাগুলো বহন করে নিয়ে আসে। লাল এবং লাল-হলুদ ল্যাটারাইট মাটি আরো পূর্ব দিকের প্রান্তে পাওয়া যায়। এই মাটিতে প্রচুর পরিমাণে খনিজ লবণ ও পুষ্টি উপাদান রয়েছে, যা কৃষির জন্য অত্যন্ত উপযোগী।
এটি অসংখ্য চ্যানেল, জলাশয়, হ্রদ এবং পলি মাটির প্লাবন সমভূমি (চর)-এর সমন্বয়ে গঠিত। গঙ্গার শাখানদী- গড়াই-মধুমতি নদী গাঙ্গেয় ব-দ্বীপকে দুটি অংশে বিভক্ত করেছে: একটি হল ভূতাত্ত্বিকভাবে তরুণ ও সক্রিয় পূর্বাঞ্চলীয় বদ্বীপ এবং অপরটি হল পুরাতন ও কম সক্রিয় পশ্চিমাঞ্চলীয় বদ্বীপ।
জনসংখ্যা
মৌসুমী বায়ু জনিত বন্যা, হিমালয়ের বরফ গলার কারণে বেশি পানি প্রবাহ জনিত বন্যা এবং উত্তর ভারত মহাসাগরের ঘূর্ণিঝড়ের ঝুঁকি থাকা সত্ত্বেও ১২৫ থেকে ১৪৩ মিলিয়ন মানুষ এই ব-দ্বীপে বাস করে। বাংলাদেশীদের একটি বড় অংশ গাঙ্গেয় বদ্বীপে বসবাস করে এবং দেশের অনেক মানুষ বেঁচে থাকার জন্য এই বদ্বীপের উপর নির্ভরশীল।
বন্যজীবন
গাঙ্গেয় ব-দ্বীপ জুড়ে রয়েছে তিনটি বাস্তুসংস্থান অঞ্চল। নিম্নতর গাঙ্গেয় সমভূমির আর্দ্র পর্ণমোচী অরণ্য অঞ্চল এ অঞ্চলের সর্বাধিক অংশ জুড়ে বিদ্যমান। অবশ্য, বনের বেশিরভাগ অংশই কৃষিকাজের জন্য ফাঁকা করা হয়েছে এবং শুধুমাত্র ছোট ছোট কিছু বনাঞ্চল রয়েছে। ক্যানব্রেক নামে পরিচিত লম্বা ঘাসের ঘন স্ট্যান্ডগুলো আর্দ্র অঞ্চলে বৃদ্ধি পায়। সুন্দরবনের স্বাদুপানির জলাভূমির বনাঞ্চল বঙ্গোপসাগরে কাছাকাছি অবস্থিত। এই বন শুষ্ক মৌসুমে নোনাপানিতে প্লাবিত হয় আবার বর্ষা মৌসুমে মিঠাপানিতে প্লাবিত হয়। এই বনও ধীরে ধীরে কৃষি জমিতে রূপান্তরিত হচ্ছে। বাস্তু-অঞ্চলের -এর মধ্যে মাত্র অঞ্চল সুরক্ষিত। বদ্বীপটির বঙ্গোপসাগর উপকূলবর্তী সুন্দরবন ম্যানগ্রোভ হল বিশ্বের বৃহত্তম ম্যানগ্রোভ বাস্তুসংস্থান অঞ্চল, যা ৫৪ টি দ্বীপ সহ মোট  জায়গা জুড়ে বিস্তৃত। সুন্দরবনের নামকরণও করা হয়েছে সুন্দরী নামে পরিচিত একটি ম্যানগ্রোভ প্রজাতির উদ্ভিদের নামানুসারে, যার বৈজ্ঞানিক নাম Heritiera fomes।
ব-দ্বীপের প্রাণীগুলির মধ্যে রয়েছে দেশি অজগর (Python molurus), মেঘলা চিতা (Neofelis nebulosa), ভারতীয় হাতি (Elephas maximus indicus), কুমির ইত্যাদি। প্রায় ১,০২০টি বিপন্নপ্রায় রয়েল বেঙ্গল টাইগার (Panthera tigris tigris) সুন্দরবনে বাস করে বলে মনে করা হয়। গঙ্গা-ব্রহ্মপুত্র অববাহিকায় গ্রীষ্মমন্ডলীয় পাতলা বন রয়েছে যা থেকে মূল্যবান কাঠ পাওয়া যায়। এই অঞ্চলে শাল, সেগুন এবং অশ্বত্থ গাছ পাওয়া যায়। এছাড়া, বদ্বীপ অঞ্চলে গরান গাছও রয়েছে।
অনুমান করা হয় যে প্রায় ৩০,০০০ চিত্রা হরিণ (Axis axis) বদ্বীপটির সুন্দরবন অংশে রয়েছে। এছাড়াও সেখানে মাছরাঙা, ঈগল, কাঠঠোকরা, শালিক (Acridotheres tristis), জলার তিতির (Francolinus gularis) এবং দোয়েল (Copsychus saularis) পাখি দেখা যায়। বদ্বীপটিতে দুটি প্রজাতির ডলফিনের সন্ধান পাওয়া যায়: ইরাবতী ডলফিন (Orcaella brevirostris) এবং গঙ্গা নদীর ডলফিন (Platanista gangetica gangetica)। ইরাবতী ডলফিন একটি মহাসাগরীয় ডলফিন, যা বঙ্গোপসাগর থেকে বদ্বীপে প্রবেশ করে। তবে গঙ্গা নদীর ডলফিন সত্তিকারার্থেই একটি নদীতে বসবাসকারী ডলফিন। তবে এটি অত্যন্ত বিরল এবং বিপন্নপ্রায় প্রাণী হিসাবে বিবেচিত।
এছাড়া, অঞ্চলটিতে যেসব উদ্ভিদ পাওয়া যায় তার মধ্যে উল্লেখযোগ্য হল: সুন্দরী, গর্জন, বাঁশ, গোলপাতা (Nypa fruticans) এবং ম্যানগ্রোভ খেজুর (Phoenix paludosa)। উদ্ভিদের অনেক বিপন্ন প্রজাতিও এখানে পাওয়া যায়।
ভূ-তত্ত্ব
গাঙ্গেয় ব-দ্বীপ তিনটি টেকটোনিক প্লেটের সংযোগস্থলে অবস্থিত: ভারতীয় পাত, ইউরেশীয় পাত এবং বার্মা পাত। ইওসিন প্যালিওসেল্ফের প্রান্তটি কলকাতা থেকে শিলং মালভূমির প্রান্ত পর্যন্ত বিস্তৃত। প্যালিওসেল্ফের প্রান্তটি উত্তর-পশ্চিমে পুরু মহাদেশীয় ভূত্বক থেকে দক্ষিণ-পূর্বের পাতলা মহাদেশীয় বা মহাসাগরীয় ভূত্বকে রূপান্তর চিহ্নিত করে। হিমালয়ের প্রবাহ থেকে আগত বিপুল পরিমাণে পলি ইওসিনের পর থেকে বদ্বীপটির সমুদ্রসৈকতকে প্রায় প্রসারিত করেছে। গাঙ্গেয় ব-দ্বীপের নিচে পেলোশেল্ফের প্রান্তের দক্ষিণ-পূর্বে পলি র ঘনত্ব ১৬ কিলোমিটার (১০ মাইল) অতিক্রম করতে পারে।
অর্থনীতি
বাংলাদেশের প্রায় দুই-তৃতীয়াংশ লোক কৃষি ক্ষেত্রে কর্মরত। তারা বদ্বীপের উর্বর প্লাবনভূমি তে ফসল ফলান। গাঙ্গেয় ব-দ্বীপে যেসব ফসল উৎপন্ন হয় সেগুলোর মধ্যে প্রধান হল পাট, চা এবং ধান। মাছ ধরাও এ অঞ্চলের একটি গুরুত্বপূর্ণ পেশা। কারণ এ অঞ্চলের অনেকের কাছেই মাছ একটি প্রধান খাদ্য।
সাম্প্রতিক বছরগুলোতে বিজ্ঞানীরা মাছ চাষে উন্নত পদ্ধতি প্রয়োগ করতে বদ্বীপের দরিদ্র মানুষদেরকে সহায়তা দিয়ে আসছেন। অব্যবহৃত পুকুরগুলোকে কার্যকর মাছের খামারে পরিণত করে এবং বিদ্যমান পুকুরগুলোতে মাছ চাষে উন্নত পদ্ধতি ব্যবহার করে অনেকেই এখন মাছ বিক্রি করে জীবিকা নির্বাহ করে থাকে। নতুন পদ্ধতি ব্যবহার করে পুকুরে মাছের উৎপাদন ৮০০% বৃদ্ধি করা সম্ভব হয়েছে। চিংড়ি সাধারণত খোলা পানিতে নিমজ্জিত কন্টেইনার বা খাঁচায় চাষ করা হয়। এগুলোর বেশিরভাগই রফতানি করা হয়।
অসংখ্য নদী-নালা বেষ্টিত থাকায় অঞ্চলটিতে যাতায়াত করা বেশ কষ্টসাধ্য। বেশিরভাগ দ্বীপপুঞ্জ থেকে মূল ভূখণ্ডে যাতায়াতের একমাত্র উপায় হল কাঠের ফেরি নৌকা। সেতুর সংখ্যা খুবই কম। কিছু দ্বীপ এখনও বৈদ্যুতিক গ্রিডের সাথে সংযুক্ত নেই। সেসব দ্বীপের বাসিন্দাদের মাঝে সৌর কোষ ব্যবহার করে বিদ্যুৎ উৎপাদনের প্রবণতা দেখা যায়।
আর্সেনিক দূষণ
আর্সেনিক একটি প্রাকৃতিক মৌল যা স্বাস্থ্যের উপর ক্ষতিকারক প্রভাব ফেলে। গাঙ্গেয় ব-দ্বীপ অঞ্চলে এর প্রকোপ বেশি। এটি ধান এবং অন্যান্য প্রধান ফসলের মাধ্যমে খাদ্য শৃঙ্খলে প্রবেশ করতে পারে।
জলবায়ু
গাঙ্গেয় ব-দ্বীপের বেশিরভাগ এলাকা গ্রীষ্মমন্ডলীয় আর্দ্র জলবায়ু অঞ্চলে অবস্থিত। এর পশ্চিমাঞ্চলে প্রতি বছর এবং পূর্বাঞ্চলে প্রতি বছর  বৃষ্টিপাত হয়। গরম ও শুষ্ক গ্রীষ্মকাল এবং শীতল ও শুষ্ক শীতকাল জলবায়ুকে কৃষির জন্য উপযুক্ত করে তোলে।
বন্যা ও ঘূর্ণিঝড়
১৯৭০ সালের নভেম্বরে, বিংশ শতাব্দীর সবচেয়ে মারাত্মক ক্রান্তীয় ঘূর্ণিঝড়টি গাঙ্গেয় ব-দ্বীপ অঞ্চলে আঘাত হানে ১৯৭০ ভোলা ঘূর্ণিঝড়ে ৫,০০,০০০ মানুষ নিহত হয় (সরকারিভাবে হিসেবে) এবং আরও ১০,০০০ জন নিখোঁজ হয়। গিনেস বুক অফ ওয়ার্ল্ড রেকর্ডস অনুমান করেছিল যে, ভোলা ঘূর্ণিঝড়ে প্রায় ১০,০০,০০০ মানুষের প্রাণহানি ঘটেছে।
১৯৯১ সালে বদ্বীপটিতে আরেকটি ঘূর্ণিঝড় আঘাত হানে। এতে প্রায় ১,৩৯,০০০ মানুষ মারা যায়।
এ অঞ্চলে প্রায়ই তীব্র বন্যা দেখা দিয়ে থাকে। ১৯৯৯ সালে গাঙ্গেয় ব-দ্বীপে বন্যার ফলে প্রায় এক হাজার মানুষ নিহত এবং ৩০ মিলিয়নেরও বেশি মানুষ গৃহহীন হয়ে পড়েছিল। পুরো ধানের ফসল নষ্ট হওয়ায় বাংলাদেশ সরকার এই অঞ্চলের মানুষকে খাদ্য সরবরাহ করার জন্য ৯০০ মিলিয়ন ডলার সহায়তা চেয়েছিল।
বঙ্গীয় ব-দ্বীপের ইতিহাস
বিনিতা দামোদরন ব্রিটিশ ঔপনিবেশিক প্রশাসন কর্তৃক দুর্ভিক্ষ ব্যবস্থাপনার রীতিটির ব্যাপক সমালোচনা করেছেন এবং বন ও জমি পরিচালনার ফলে যে বড় ধরনের পরিবেশগত পরিবর্তন হয়েছে তার সাথে এই পদ্ধতিগুলোর সম্পর্ক চিহ্নিত করেছেন।  দেবযানী ভট্টাচার্য্য দেখিয়েছেন যে পরিবেশগত পরিবর্তন মোকাবিলা করে অষ্টাদশ শতাব্দীর মাঝামাঝি থেকে বিংশ শতাব্দীতে সূচনা পর্যন্ত ঔপনিবেশিক শক্তি কীভাবে কলকাতাকে নগর কেন্দ্র হিসাবে গড়ে তুলেছিল।
বঙ্গীয় বা গাঙ্গেয় ব-দ্বীপের পূর্ব অংশকে কেন্দ্র করে সাম্প্রতিক গবেষণার পরিপ্রেক্ষিতে ইফতেখার ইকবাল কৃষ্ণবিত্ত সমৃদ্ধি বা হ্রাস, সাম্প্রদায়িক দ্বন্দ্ব, দারিদ্র্য এবং দুর্ভিক্ষ অধ্যয়ন করার জন্য বঙ্গীয় ব-দ্বীপকে (বিশেষত, ঔপনিবেশিক সময়কালকে) একটি পরিবেশগত কাঠামো হিসেবে অন্তর্ভুক্ত করার পক্ষে যুক্তি দেখিয়েছেন। ইকবাল দেখানোর চেষ্টা করেছেন যে ঔপনিবেশিক শাসনকার্য পরিচালনার ক্ষেত্রে ফরায়েজি আন্দোলনের মতো প্রতিরোধ আন্দোলন কীভাবে অধ্যয়ন করা যেতে পারে।
বঙ্গীয় বা গাঙ্গেয় বদ্বীপের পরিবেশ ইতিহাসের গবেষণার ক্ষেত্রে একটি দুর্বল দিক হল বেশিরভাগ গবেষণা অষ্টাদশ থেকে একবিংশ শতাব্দীর মধ্যে সীমাবদ্ধ। তাই অষ্টাদশ শতকের পূর্বে এই অঞ্চলের পরিবেশগত ইতিহাস সম্পর্কে তথ্যের অভাব রয়েছে।
বদ্বীপের ভবিষ্যত
আসন্ন বছরগুলোতে গাঙ্গেয় বদ্বীপে বসবাসকারী লোকদের সবচেয়ে বড় যে হুমকির সম্মুখীন হতে হবে তা হল জলবায়ু পরিবর্তনের কারণে সমুদ্রপৃষ্ঠের উচ্চতা বৃদ্ধি। সমুদ্রপৃষ্ঠের উচ্চতা আর মাত্র বাড়লেই বাংলাদেশে প্রায় ছয় মিলিয়ন লোক ঘরছাড়া হতে পারে।
বদ্বীপটিতে তিতাস এবং বখরাবাদ গ্যাস ক্ষেত্রের মতো গুরুত্বপূর্ণ গ্যাসের মজুদ আবিষ্কৃত হয়েছে। ফলে, এখন বেশ কয়েকটি বড় বড় তেল সংস্থা গাঙ্গেয় বদ্বীপ অঞ্চলে অনুসন্ধান চালানোর কাজে বিনিয়োগ করেছে।
রবীন্দ্রনাথ ঠাকুরের জীবন (১৮৬১–১৯০১)
thumb|250px|কিশোর রবীন্দ্রনাথ, ১৮৭৭; [[গগনেন্দ্রনাথ ঠাকুর অঙ্কিত ]] বিশিষ্ট বাঙালি কবি ও ব্রাহ্ম দার্শনিক রবীন্দ্রনাথ ঠাকুরের জীবনের প্রথম চারটি দশক (১৮৬১–১৯০১) ছিল তার শৈল্পিক ও রাজনৈতিক মতাদর্শের বিকাশপর্ব।
পারিবারিক প্রেক্ষাপট
রবীন্দ্রনাথ ঠাকুরের জন্ম জোড়াসাঁকোর ৬ নং দ্বারকানাথ ঠাকুর লেনের পারিবারিক বাসভবনে। জোড়াসাঁকো ছিল সেযুগে “ব্ল্যাক টাউন” (বাঙালি অধ্যুষিত নগরাঞ্চল; ইউরোপীয়দের আবাসস্থল দক্ষিণ কলকাতা ছিল “হোয়াইট টাউন”) নামে পরিচিত উত্তর কলকাতার চিৎপুর রোডের (বর্তমান নাম রবীন্দ্র সরণি) নিকটে। জোড়াসাঁকো ঠাকুরবাড়ির আশেপাশের অঞ্চলগুলি সেই সময় ছিল দারিদ্র্যপীড়িত অঞ্চল এবং শহরে কেন্দ্র। রবীন্দ্রনাথের পিতার নাম দেবেন্দ্রনাথ ঠাকুর (১৮১৭–১৯০৫) এবং মাতার নাম সারদা দেবী (১৮৩০–১৮৭৫)। দেবেন্দ্রনাথ ছিলেন তার বন্ধু তথা সমাজ সংস্কারক রাজা রামমোহন রায় প্রবর্তিত ব্রাহ্মধর্মের প্রধান সংগঠক ও অনুশাসনকর্তা। রামমোহন রায়ের মৃত্যুর পর দেবেন্দ্রনাথই হয়ে ওঠেন ব্রাহ্মসমাজের কেন্দ্রীয় ব্যক্তিত্ব। তার অনুগামীরা তাকে মহর্ষি অভিধায় ভূষিত করে। আমৃত্যু দেবেন্দ্রনাথ ছিলেন আদি ব্রাহ্মসমাজের নেতা। অস্পৃশ্যতা প্রথার কারণে কেবল মাত্র পূর্ববঙ্গের (বর্তমান বাংলাদেশ) যশোর-খুলনার পিরালী ব্রাহ্মণ কন্যারাই ঠাকুর পরিবারে বধূ হয়ে আসতেন।
শৈশব ও কৈশোর (১৮৬১–১৮৭৮)
রবীন্দ্রনাথ ছিলেন তার পিতামাতার চোদ্দো সন্তানের মধ্যে কণিষ্ঠতম। ছেলেবেলায় রবীন্দ্রনাথ সাহিত্য পত্রিকা, সঙ্গীত ও নাট্যানুষ্ঠানের এক পরিবেশে প্রতিপালিত হন। জোড়াসাঁকোর ঠাকুর পরিবার ছিল সেযুগের বিদ্যোৎসাহী ও শিল্পোৎসাহী সমাজে এক বিশিষ্ট স্থানের অধিকারী। রবীন্দ্রনাথের বড়োদাদা দ্বিজেন্দ্রনাথ ছিলেন একজন সম্মানীয় দার্শনিক ও কবি। তার মেজদাদা সত্যেন্দ্রনাথ ছিলেন সেযুগের অভিজাত ও শ্বেতাঙ্গ-প্রধান ইন্ডিয়ান সিভিল সার্ভিসের প্রথম ভারতীয় সদস্য। নতুনদাদা জ্যোতিরিন্দ্রনাথ ছিলেন একজন প্রতিভাবান সংগীতস্রষ্টা ও নাট্যকার। তার এক দিদি স্বর্ণকুমারী দেবী ছিলেন এক স্বনামধন্য ঔপন্যাসিক। বালক "রবি"-র উপর এঁদের সকলের প্রভাব ছিল অপরিসীম। জ্যোতিরিন্দ্রনাথের স্ত্রী কাদম্বরী দেবী ছিলেন রবীন্দ্রনাথের থেকে সামান্য বড়ো। তিনি ছিলেন রবীন্দ্রনাথের বন্ধুস্থানীয় এবং তার রচনার এক অনুপ্রেরণা। ১৮৮৪ সালে কাদম্বরী দেবী আত্মহত্যা করেন। কাদম্বরী দেবীর মৃত্যু বহু বছর রবীন্দ্রনাথের মনকে অশান্ত করে রেখেছিল। রবীন্দ্রনাথের সাহিত্যেও এই মৃত্যু এই চিরস্থায়ী ছাপ রেখে যায়।
জীবনের প্রথম দশ বছরে পিতার সঙ্গে পরিচিত হওয়ার সুযোগ পাননি রবীন্দ্রনাথ। এই সময় দেবেন্দ্রনাথ প্রায়শই উত্তর ভারত, ইংল্যান্ড ও অন্যান্য স্থানে পর্যটনে রত থাকতেন। এদিকে রবীন্দ্রনাথ মূলত পারিবারিক গণ্ডীর আবদ্ধ থাকতেন। একমাত্র স্কুলে যাওয়া ছাড়া অন্য সময় বাড়ির বাইরে বের হওয়া নিষিদ্ধ ছিল। ফলত বাইরের জগৎ ও প্রকৃতির সান্নিধ্য পাওয়ার জন্য উদগ্রীব হয়ে থাকতেন বালক রবীন্দ্রনাথ। ঠাকুরবাড়ির ভৌতিক ও রহস্যময় সত্ত্বাটিও রবীন্দ্রনাথকে সন্ত্রস্ত করে রাখত। জীবনের এই পর্বে বাড়ির ভৃত্যদের তত্ত্বাবধানে প্রতিপালিত হন রবীন্দ্রনাথ। তার নিজের ভাষায় এ ছিল এক "ভৃত্যরাজক তন্ত্র"। জানা যায়, এক এক সময় ছোটোদের শান্ত করতে ভৃত্যেরা তাদের মাথা পানীয় জলের বড়ো বড়ো পাত্রের মধ্যে চুবিয়ে রাখত। ভৃত্যদের সন্তুষ্ট রাখতে বালক রবীন্দ্রনাথ অল্প আহার করতেন। শ্যাম নামের একটি চাকর তাকে একটি খড়ির রেখার গণ্ডীর মধ্যে আবদ্ধ করে রাখত আর ভয় দেখানোর জন্য রামায়ণের সীতাহরণের উপাখ্যান এবং রক্তপিপাসু ডাকাতদের ভীতিপ্রদ গল্পগুলি শোনাতো।
রবীন্দ্রনাথের শিক্ষা আরম্ভ হয় দাদা হেমেন্দ্রনাথের হাতে। ছেলেবেলায় রবীন্দ্রনাথ শারীরিকভাবে সুস্থসবল ও বলবান ছিলেন – তিনি গঙ্গায় সাঁতার কাটতেন, পাহাড়ি রাস্তায় হেঁটে বেড়াতেন এমনকি বাড়িতে জুডো ও কুস্তি অনুশীলন করতেন। বাংলা ভাষায় শারীরস্থান, অঙ্কন, ইংরেজি ভাষা (সেই সময় তার সর্বাপেক্ষা অপ্রিয় বিষয়), ভূগোল, ইতিহাস, সাহিত্য, গণিত ও সংস্কৃত চর্চা করতেন গৃহে ও বিদ্যালয়ে। অবশ্য বিদ্যালয়ের ধরাবাঁধা শিক্ষাব্যবস্থা তাকে আকৃষ্ট করে রাখতে পারেনি। নর্ম্যাল স্কুল, বেঙ্গল অ্যাকাদেমি, ওরিয়েন্টাল সেমিনারি ও শেষে সেন্ট জেভিয়ার্স স্কুলে কিছুকাল পড়াশোনার পর তিনি অবশেষে বিদ্যালয়ে যেতে অস্বীকার করেন। বিদ্যালয়ের নিষ্প্রাণ শিক্ষাব্যবস্থা পরবর্তীকালেও তার দ্বারা সমালোচিত হয়েছিল।
আট বছর বয়সে রবীন্দ্রনাথ কাব্যরচনা শুরু করেন। তার এক দাদা তাকে এই কবিতাগুলি বাড়ির অন্য সকলকে পড়ে শোনাতে বলতেন। রবীন্দ্রনাথের এক শ্রোতা ছিলেন জনৈক ব্রাহ্ম জাতীয়তাবাদী, সংবাদপত্র সম্পাদক ও হিন্দুমেলা সংগঠক। এগারো বছর বয়সে রবীন্দ্রনাথের উপনয়ন দীক্ষানুষ্ঠান অনুষ্ঠিত হয়। ব্রাহ্মণ্য সংস্কার অনুযায়ী মস্তক মুণ্ডন করে উপবীত ধারণ করেন রবীন্দ্রনাথ। এরপর ১৮৭৩ সালের ১৪ ফেব্রুয়ারি পিতার সঙ্গে কয়েক মাসের জন্য কলকাতার বাইরে যাওয়ার সুযোগ হয় রবীন্দ্রনাথের। প্রথমে তারা যান শান্তিনিকেতনের পারিবারিক এস্টেটে। ১৮৬৩ সালে এখানকার আম্রকুঞ্জ ও উদ্যানমধ্যে দেবেন্দ্রনাথ একটি দুই কামরার গৃহ নির্মাণ করেছিলেন। প্রকৃতির সান্নিধ্যে এই দিনগুলি সম্পর্কে পরে রবীন্দ্রনাথ লিখেছিলেন:
কয়েক সপ্তাহ সেখানে অতিবাহিত করে তারা আসেন অমৃতসরে। সেখানে হরমন্দির সাহিবের নিকট অবস্থান করে তারা একটি শিখ গুরুদ্বারে প্রার্থনা করেন। এই সময় রবীন্দ্রনাথ পাঠ করেন ইংরেজি ও সংস্কৃত গ্রন্থাবলি, বেঞ্জামিন ফ্র্যাঙ্কলিন প্রমুখ ব্যক্তিবর্গের জীবনী, এবং এডওয়ার্ড গিবন রচিত দ্য হিস্ট্রি অফ দ্য ডিক্লাইন অ্যান্ড ফল অফ দ্য রোমান এম্পায়ার। এপ্রিল মাসের মাঝামাঝি সপুত্র দেবেন্দ্রনাথ যাত্রা করেন হিমালয়ের শৈলশহর ডালহৌসির (বর্তমানে হিমাচল প্রদেশ রাজ্যে জম্মু ও কাশ্মীর-হিমাচল প্রদেশ সীমান্তের নিকটে অবস্থিত) উদ্দেশ্যে। ডালহৌসিতে ২,৩০০ মিটার (৭,৫০০ ফুট) উচ্চতায় বক্রোটা পাহাড়চূড়ার একটি বাংলোতে অবস্থান করেন তারা। এখানকার প্রাকৃতিক সৌন্দর্যে বিমোহিত হন রবীন্দ্রনাথ। ছেদ পড়ে না পাঠাভ্যাসেও। হিমশীতল অতি প্রত্যুষে উঠে সংস্কৃত পড়তে বসতেন তিনি; দুপুরে মধ্যাহ্নভোজের ছুটি পেতেন। তারপর আবার চলত পড়া। অবশ্য পড়তে পড়তে প্রায়শই ঘুমিয়ে পড়তেন রবীন্দ্রনাথ। দুই মাস ডালহৌসিতে কাটিয়ে পিতার সঙ্গে কলকাতায় ফিরে আসেন তিনি।
ইংল্যান্ডে শিক্ষা (১৮৭৮–১৮৮০)
thumb|right|150px| ইংল্যান্ডে পাঠরত রবীন্দ্রনাথ, ১৮৭৯ ১৮৭৮ সালের অক্টোবর মাসের প্রথম দিকে ব্যারিস্টার হওয়ার উদ্দেশ্যে রবীন্দ্রনাথ পাড়ি দেন ইংল্যান্ডে। প্রথম দিকে তিনি ব্রাইটন ও হোভের মেদিনা ভিলায় ঠাকুর পরিবারের একটি বাড়িতে অবস্থান করেন। এখানে তিনি একটি স্কুলে পড়াশোনা করেছিলেন (যদিও দাবি করা হয় যে তিনি ব্রাইটন কলেজে ভর্তি হয়েছিলেন; কিন্তু উক্ত কলেজের রেজিস্টারে তার নাম পাওয়া যায় না)। ১৮৭৭ সালে সত্যেন্দ্রনাথ ঠাকুরের পুত্র সুরেন্দ্রনাথ ও কন্যা ইন্দিরাকে তাদের মায়ের সঙ্গে ইংল্যান্ডে পাঠিয়ে দেওয়া হয় রবীন্দ্রনাথের সঙ্গে থাকার উদ্দেশ্যে। ১৮৭৮ সালে বড়োদিনটি পরিবারের লোকজনের সঙ্গে কাটানোর পর রবীন্দ্রনাথ দাদার এক বন্ধুর সঙ্গে চলে আসেন লন্ডনে। তার আত্মীয়দের ধারণা ছিল লন্ডনে থাকলেই পড়াশোনায় অধিক মনোযোগ দিতে পারবেন তিনি। সেখানে ইউনিভার্সিটি কলেজ লন্ডনে ভর্তি হন তিনি। যদিও কোনো ডিগ্রি না নিয়েই এক বছরের মধ্যেই দেশে ফিরে আসেন রবীন্দ্রনাথ। তবে এই বিলেতবাসের সময় ইংরেজি সাহিত্য ও সংস্কৃতি সম্পর্কে একটি সুস্পষ্ট ধারণা পেয়েছিলেন তিনি, যা পরবর্তীকালে তার সাহিত্য, সঙ্গীত ও নাটকে গভীর প্রভাব বিস্তার করে। যদিও রবীন্দ্রনাথ ইংরেজদের কঠোর নিয়মানুবর্তিতা বা পারিবারিক রক্ষণশীল ধর্মমত কোনোটিকেই নিজের জীবন বা সৃষ্টিকর্মের মধ্যে সাগ্রহে গ্রহণ করেননি; বরং বেছে নিয়েছিলেন এই দুই জগতের কিছু শ্রেষ্ঠ অভিজ্ঞতাকেই।
শিলাইদহ
thumb|স্ত্রী মৃণালিনী দেবীর সঙ্গে রবীন্দ্রনাথ, ১৮৮৩ thumb|200px|left|শিলাইদহ কুঠিবাড়ি, এখন একটি পর্যটক আকর্ষণ
১৮৯০ সালে রবীন্দ্রনাথ শিলাইদহে পারিবারিক জমিদারির তত্ত্বাবধান শুরু করেন। বর্তমানে এই অঞ্চলটি বাংলাদেশের কুষ্টিয়া জেলার অন্তর্গত। ১৮৯৮ সালে তার স্ত্রী ও সন্তানেরাও চলে আসেন শিলাইদহে। “জমিদার বাবু” নামে পরিচিত রবীন্দ্রনাথ এই সময় পারিবারিক বিলাসবহুল ঢাকাই বজরা পদ্মা-য় চড়ে সমগ্র জমিদারি তদারকি করে বেড়ান। প্রজাবর্গের মধ্যে খাজনা আদায় (মূলত প্রতীকী) ও তাদের আশীর্বাদ প্রার্থনা করে তাদের সঙ্গে অবাধে মেলামেশা করেন রবীন্দ্রনাথ। এই সৌজন্যে গ্রামবাসীরাও তার সম্মানে ভোজসভার আয়োজন করতেন। এই দশকটিতে রবীন্দ্রনাথ রচনা করেন বহু গ্রন্থ এবং বাংলা সাহিত্যে প্রবর্তন করেন এক নতুন ধারার: ছোটোগল্প। ১৮৯১ সাল থেকে ১৯০১ সালের মধ্যে তিনি ঊনষাটটি ছোটোগল্প লিখেছিলেন। এই সব গল্পের উপাদান তিনি সংগ্রহ করেছিলেন সাধারণ বাঙালির জীবনের নানা শ্লেষাত্মক উপাদান ও আবেগ থেকে। সোনার তরী (১৮৯৪), চিত্রা (১৮৯৬) ও কথা ও কাহিনী কাব্যগ্রন্থগুলি এই সময়েরই রচনা। এছাড়াও একাধিক উপন্যাস, নাটক ও প্রবন্ধও রচনা করেছিলেন এই সময়।
নিরক্ষীয় সম্মেলন কেন্দ্র
নিরক্ষীয় সম্মেলন কেন্দ্র (ইসিসি) হল একটি সম্মেলন কেন্দ্র যা মালদ্বীপের আদু শহরের হিথাদ্ধতে অবস্থিত। এটি বিশেষত ১৭তম সার্ক শীর্ষ সম্মেলনের জন্য নির্মিত হয়েছিল যা নভেম্বর ২০১১ সালে ফুওয়াহমুলাহ দ্বীপের নিকটবর্তী আদু শহরে অনুষ্ঠিত হয়েছিল। ২০১১ সালের ১০ নভেম্বর মালদ্বীপের তৎকালীন রাষ্ট্রপতি এইচ.ই. মোহাম্মদ নাসিদ আনুষ্ঠানিকভাবে ইসিসি উদ্বোধন করেন।
হলঘর ও কক্ষ
সম্মেলন কেন্দ্রের হলগুলি এবং কক্ষগুলির নাম ঐতিহাসিক ও সাংস্কৃতিক স্থান এবং আদু শহর এবং মালদ্বীপের অ্যাটলসের পরিপ্রেক্ষিতে নামকরণ করা হয়েছে যার সাথে 'বুডু কিবা' নামে মূল সম্মেলন কেন্দ্র রয়েছে।
পাবলিক লবিটির নাম দেওয়া হয়েছে 'আদু থালহানমথি', সেই সাথে সম্মেলন কেন্দ্রের কক্ষগুলি 'ভেলানা ফেন্দা', 'এগামামু ফেন্দা', 'কাকা ফেন্দা' এবং 'আথিরী ফেন্দা' নামে ঘোষিত হয়েছে। মূল ভোজনকক্ষের নাম 'রাসরুকু কিবা'।
প্রতিনিধি দপ্তরগুলির নাম মালদ্বীপের অ্যাটলসের নামে করা হয়েছে; 'থিলাধুনমথি কোটারি', 'ফধীপলহু কোটারি', 'ইহাবন্ধিপোলহু কোটারি', 'হাধুনমথি কোটারি', 'হুভাধূ কোটারি', 'কোলহুমাদুলু কোটারি', 'নীলান্ধে কোটারি' এবং 'মালহোসমাদুলু কোটারি'।
প্রথম তলায় অবস্থিত কক্ষগুলির মধ্যে রয়েছে 'ধোঁধানবু কিবা' এবং 'জাফানু কিবা' ফাংশন রুম। প্রথম তলায় অবস্থিত আলোচনাসভা কক্ষগুলির নামকরণ করা হয়েছে 'মাসউদি কোটারি', 'পাইরাদ কোটারি', 'আবু'ল বারাকাত কোটারি', 'বতুতা কোটারি', 'কালহোহ ফু্ম্মি কোটারি', 'তিরনা কোটারি', 'জলিয়া কোটারি' এবং 'কালিহাড়া কোটারি'।
দ্বিপদ নামকরণ
শ্রেণীবিন্যাসে দ্বিপদ নামকরণ ("দুই-টার্ম নামকরণ পদ্ধতি"), যাকে দ্বিপদ নামকরণও বলা হয়[1] ("দুই-নাম নামকরণ পদ্ধতি")[2] বা বাইনারি নামকরণ, জীবিত বস্তুর প্রজাতির নামকরণের একটি আনুষ্ঠানিক ব্যবস্থা। প্রতিটি নাম দুটি অংশ নিয়ে গঠিত, উভয়ই ল্যাটিন ব্যাকরণগত রূপ ব্যবহার করে, যদিও সেগুলি অন্যান্য ভাষার শব্দের উপর ভিত্তি করে করা যেতে পারে। এই ধরনের নামকে বলা হয় দ্বিপদ নাম (যাকে ছোট করে শুধু "দ্বিপদ" বলা যেতে পারে), একটি দ্বিপদ, দ্বিপদ নাম বা একটি বৈজ্ঞানিক নাম; আরো অনানুষ্ঠানিকভাবে এটিকে ঐতিহাসিকভাবে একটি ল্যাটিন নামও বলা হয়
নামের প্রথম অংশ - জেনেরিক নাম - প্রজাতিটি যে বংশের অন্তর্গত তা চিহ্নিত করে, যেখানে দ্বিতীয় অংশ - নির্দিষ্ট নাম বা নির্দিষ্ট উপাধি - প্রজাতির মধ্যে প্রজাতিকে আলাদা করে। উদাহরণস্বরূপ, আধুনিক মানুষ হোমো গণের অন্তর্গত এবং এই গণের মধ্যে হোমো সেপিয়েন্স প্রজাতির অন্তর্ভুক্ত। Tyrannosaurus rex সম্ভবত সর্বাধিক পরিচিত দ্বিপদী। প্রজাতির নামকরণের এই পদ্ধতির আনুষ্ঠানিক প্রবর্তনের কৃতিত্ব কার্ল লিনিয়াসকে দেওয়া হয়, কার্যকরভাবে 1753 সালে তার রচনা প্রজাতি প্লান্টারাম দিয়ে শুরু হয়। কিন্তু 1622 সালের গোড়ার দিকে, গ্যাসপার্ড বাউহিন তার বই পিনাক্স থিয়েট্রি বোটানিসি (ইংরেজি, উদ্ভিদের সচিত্র প্রদর্শনী) গ্রন্থে প্রবর্তন করেছিলেন যেগুলি পরবর্তীতে লিনিয়াস দ্বারা গৃহীত বংশের অনেক নাম রয়েছে।
বৈজ্ঞানিক কাজগুলিতে, একটি দ্বিপদ নামের জন্য কর্তৃপক্ষ সাধারণত দেওয়া হয়, অন্তত যখন এটি প্রথম উল্লেখ করা হয়, এবং প্রকাশের বছর নির্দিষ্ট করা যেতে পারে।
ভারতীয় নৌবাহিনী ফুটবল দল
ভারতীয় নৌবাহিনী ফুটবল দল ভারতে ফুটবল খেলায় ভারতীয় নৌবাহিনীর প্রতিনিধিত্ব করে। এই দল ডুরান্ড কাপ প্রতিযোগিতায় নিয়মিত অংশ নেয় এবং অন্যান্য নিম্ন ডিভিশনের রাজ্য লিগগুলিতে অংশ নেয়। এই দল ভারতীয় নৌসেনা দ্বারা গঠিত।
হাসিমারা রেলওয়ে স্টেশন
হাসিমারা রেলওয়ে স্টেশন হল নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত একটি রেলওয়ে স্টেশন এবং ভারতের পশ্চিমবঙ্গ রাজ্যের আলিপুরদুয়ার জেলার হাসিমারা শহরে পরিষেবা প্রদান করে।
অবস্থান
এই রেলওয়ে স্টেশনটি ভুটানের নিকটতম রেলওয়ে স্টেশন। ভুটানের ফুন্টশোলিং শহরটি হাসিমারা রেলওয়ে স্টেশন থেকে মাত্র ১৮ কিলোমিটার দূরে অবস্থিত।
প্রশাসন
এই রেলওয়ে স্টেশনটি জয়গাঁও শহরেও কাজ করে এবং উত্তর-পূর্ব সীমান্ত রেলওয়ে জোনের আলিপুরদুয়ার রেলওয়ে বিভাগের অধীনে অবস্থিত।
পীন্নিয়িন সেল্বন: ২
পীন্নিয়িন সেল্বন: ২, যা পিএস-২ নামেও পরিচিত, ২০২৩ সালের ভারতীয় তামিল -ভাষা মহাকাব্যিক ঐতিহাসিক অ্যাকশন অ্যাডভেঞ্চার চলচ্চিত্র। এটি মণি রত্নম পরিচালিত, যিনি এটি এলাঙ্গো কুমারভেল এবং বি জয়মোহনের সাথে সহ-রচনা করেছিলেন। মাদ্রাজ টকিজ এবং লাইকা প্রোডাকশনের অধীনে ছবিটি প্রযোজনা করেছেন মণি রত্নম এবং সুবস্করন আলিরাজা। কল্কি কৃষ্ণমূর্তি রচিত ১৯৫৪ সালের উপন্যাস পীন্নিয়িন সেল্বনের উপর ভিত্তি করে নির্মিত। দুটি সিনেমাটিক অংশের মধ্যে ২০২২ এর পীন্নিয়িন সেল্বন: ১ এর পর এটি দ্বিতীয়টি। চলচ্চিত্রটিতে অভিনয় করেছেন বিক্রম, ঐশ্বরিয়া রাই, জয়ম রবি, কার্তিক, তৃষা কৃষ্ণন, আর. শরৎকুমার, জয়রাম, প্রভু, ঐশ্বর্য লক্ষ্মী, শোভিতা ধুলিপালা, বিক্রম প্রভু, প্রকাশ রাজ,  রহমান এবং আর. পার্থীবান। এটি চোল রাজকুমার অরুণমোঝি বর্মনকে অনুসরণ করে চলেছে, যিনি বিখ্যাত সম্রাট রাজারাজা প্রথম হয়ে উঠবেন।
পীন্নিয়িন সেল্বন এর উভয় অংশ একই সাথে উত্পাদিত হয়েছিল। রবি বর্মনের সিনেম্যাটোগ্রাফি, এ. শ্রীকর প্রসাদ এর সম্পাদনা এবং থোতা থারানির প্রযোজনা ডিজাইনের সাথে এ আর রহমানের সঙ্গীত পরিচালনা করেছেন। এটি সমালোচকদের কাছ থেকে ইতিবাচক পর্যালোচনা পেয়েছে, যারা কাস্টের দিকনির্দেশনা, সঙ্গীত, ভিজ্যুয়াল এবং অভিনয়ের প্রশংসা করেছে।
নাট্য
পীন্নিয়িন সেল্বন: ২ স্ট্যান্ডার্ড, আইম্যাক্স, 4DX এবং EPIQ ফর্ম্যাটে ২৮ এপ্রিল ২০২৩-এ বিশ্বব্যাপী প্রেক্ষাগৃহে মুক্তি পায়। এটিই প্রথম দক্ষিণ ভারতীয় চলচ্চিত্র যা 4DX ফরম্যাটে মুক্তি পায়।
হোম মিডিয়া
ফিল্মটির ডিজিটাল স্ট্রিমিং স্বত্ব অ্যামাজন প্রাইম ভিডিও দ্বারা ₹ ১২৫ কোটি (US$১৬ মিলিয়ন) কেনা হয়েছে। একইভাবে স্যাটেলাইট স্বত্ব বিক্রি করা হয়েছে সান টিভির কাছে।
শ্রেণি (জীববিদ্যা)
শ্রেণী হচ্ছে জীববিদ্যার একটি বিশেষ শ্রেণীবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণীবিন্যাসের ক্রমটি হচ্ছে জগত, বিভাগ, শ্রেণী, বর্গ, গোত্র, গণ ও প্রজাতি। অন্যান্য ধাপের মত শ্রেণীর ও উপধাপ রয়েছে যা উপশ্রেণী নামে পরিচিত।
মোহাম্মদ ইসহাক মিয়া
মোহাম্মদ ইসহাক মিয়া (১ মে ১৯৩২–২৪ জুলাই ২০১৭) বাংলাদেশের চট্টগ্রাম জেলার রাজনীতিবিদ ও মুক্তিযুদ্ধের সংগঠক যিনি সাবেক তৎকালীন পূর্ব পাকিস্তানের গণপরিষদ সদস্য ও চট্টগ্রাম-৮ আসনের সংসদ সদস্য ছিলেন।
জন্ম ও প্রাথমিক জীবন
মোহাম্মদ ইসহাক মিয়া ১ মে ১৯৩২ সালে চট্টগ্রামের উত্তর আগ্রাবাদের হাজী পাড়ায় জন্মগ্রহণ করেন। তার পিতা জনাব আলী ও মাতা তামিজা খাতুন। তার স্ত্রী মুসলিমা বেগম। ৩ ছেলে ও ৭ মেয়ের জনক তিনি।
রাজনৈতিক ও কর্মজীবন
মোহাম্মদ ইসহাক মিয়া আওয়ামী লীগের উপদেষ্টামণ্ডলীর সদস্য ও মুক্তিযুদ্ধের সংগঠক ছিলেন। দীর্ঘ সময় চট্টগ্রাম মহানগর আওয়ামী লীগের সহসভাপতি হিসেবেও দায়িত্ব পালন করেছেন তিনি। তিনি ১৯৫৪ সালে আওয়ামীলীগে যোগদেন। ১৯৫৬ সালে আগ্রাবাদে কাউন্সিলর নির্বাচিত হন। ১৯৬২ সালে আগ্রাবদ ইউনিয়ন পরিষদ মেম্বার নির্বাচিত হন। ১৯৬৪ সালে চট্টগ্রাম মিউনিসিপ্যাল কর্পোরেশনের দক্ষিণ আগ্রাবাদ ওয়ার্ডের চেয়ারম্যান নির্বাচিত হন।
১৯৫২ সালের বাংলা ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৫৮ সালের সামরিক শাসনের বিরুদ্ধে আন্দোলন, ১৯৬২ সালের শিক্ষা আন্দোলন সহ ১৯৬৬ সালের ৬ দফা আন্দোলনে অংশগ্রহণ করেন।
তিনি ১৯৭০ সালের তৎকালীন পূর্ব পাকিস্তানের প্রাদেশিক পরিষদ নির্বাচনে আওয়ামীলীগের প্রার্থী হিসেবে গণপরিষদ সদস্য নির্বাচিত হন। ১৯৭১ সালে মুক্তিযুদ্ধে অংশগ্রহণ করেন। ১৯৭০ সালের সংসদ সদস্য হিসেবে ১৯৭২ সালে জাতীয় সংসদে যোগদান করেন এবং চট্টগ্রাম সমুদ্র বন্দরের প্রশাসক নিযুক্ত হন।
১৯৮৬ সালের তৃতীয় জাতীয় সংসদ নির্বাচনে আওয়ামীলীগের প্রার্থী সম্মিলিত বিরোধী দলের হয়ে চট্টগ্রাম-৮ আসন থেকে তৎকালীন ডেপুটি স্পিকার ও পরিকল্পনা মন্ত্রী সুলতান আহমেদ চৌধুরীকে পরাজিত করে সংসদ সদস্য নির্বাচিত হন। তিনি ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে চট্টগ্রাম-৮ আসন থেকে আওয়ামী লীগের মনোনীত প্রার্থী হিসেবে পরাজিত হয়েছিলেন।
মৃত্যু
মোহাম্মদ ইসহাক মিয়া ২৪ জুলাই ২০১৭ সালে চট্টগ্রামের ম্যাক্স হাসপাতালে বার্ধক্যজনিত কারণে চিকিৎসাধীন মৃত্যুবরণ করেন।
নিউপোর্ট নিউজ, ভার্জিনিয়া
নিউপোর্ট নিউজ হ্যাম্পটন রোডস মহানগর অঞ্চলে অন্তর্ভুক্ত রয়েছে। এটি ভার্জিনিয়া উপদ্বীপের দক্ষিণ-পূর্ব প্রান্তে, হ্যাম্পটন রোডসের পোতাশ্রয়ে নিউপোর্ট নিউজ পয়েন্টে ওয়াফ্রন্টের বহু মাইল পথ ধরে স্কিফ'স খাঁড়ি থেকে দক্ষিণ-পূর্ব দিকে জেমস নদীর উত্তর তীরে অবস্থিত। বর্তমানে নিউপোর্ট নিউজ হিসাবে পরিচিতি অঞ্চলটি একসময় ওয়ারউইক কাউন্টির অংশ ছিল। ওয়ারউইক কাউন্টি ভার্জিনিয়ার আটটি মূল শায়ারের মধ্যে একটি ছিল, যা রাজা প্রথম চার্লসের আদেশে ১৬৩৪ সালে ভার্জিনিয়ার ব্রিটিশ কলোনিতে হাউজ অব বার্গেসিস দ্বারা গঠিত।
১৮৮১ সালে, কলিস পি হান্টিংটনের পনের বছরের নেতৃত্বে দ্রুত উন্নয়ন শুরু হয়, যা রিচমন্ড থেকে চেসাপেক ও ওহাইও রেলপথের নতুন উপদ্বীপ সম্প্রসারণ উপদ্বীপ বরাবর পরিবহনের পথ উন্মুক্ত করে এবং রেলপথটি পশ্চিম ভার্জিনিয়া থেকে বিটুমিনাস কয়লা উপকূলীয় শিপিং ও বিশ্বব্যাপী রফতানির করতে বন্দরে পরিবহনের জন্য একটি নতুন পথের ব্যবস্থা করে। নতুন রেলপথের সাথে একটি টার্মিনাল ও কয়লা পেয়ার নির্মিত হয়, যেখানে কয়লাবাহী জাহাজসমূহ বোঝাই হত। কয়েক বছরের মধ্যে হান্টিংটন ও তার সহযোগীরা একটি বড় শিপইয়ার্ডও তৈরি করেন। নিউপোর্ট্ট নিউজ ১৮৯৬ সালে নতুন হিসাবে অন্তর্ভুক্ত হয়, যা সংক্ষিপ্তভাবে ওয়ারউইক কাউন্টির আসন হিসাবে ডেনবিগকে প্রতিস্থাপন করে, সেই সময়ে শহরের জনসংখ্যা ৯,০০০ জন ছিল। গণভোটের মাধ্যমে ১৯৫৮ সালে পারস্পরিক সম্মতিতে নিউপোর্ট নিউজকে পূর্ববর্তী ওয়ারউইক কাউন্টির (১৯৫২ সাল থেকে ১৯৫৮ সালের মধ্যে একটি পৃথক শহর) সাথে একীভূত করা হয়, দুটি অঞ্চলটি প্রায় ১৮৯৬ সালের পূর্বের ভৌগোলিক আকারে পুনরায় যোগদান করে। বহুল পরিচিত নিউপোর্ট নিউজ নামটি নির্বাচিত হয়, যা তৎকালীন ভার্জিনিয়ার তৃতীয় বৃহত্তম জনসংখ্যার স্বাধীন শহর ছিল।
বিস্তৃত নিউপোর্ট নিউজ জাহাজ নির্মাণ, জয়েন্ট বেস ল্যাংলি–ইউস্টিসে মার্কিন বিমানবাহিনী–সেনা স্থাপন এবং অন্যান্য সামরিক ঘাঁটি ও সরবরাহ খাতে নিযুক্ত বহু বাসিন্দা সাথে শহরের অর্থনীতি সেনাবাহিনীর সাথে খুব সংযুক্ত রয়েছে।
বার্লিংটন, ভারমন্ট
বার্লিংটন জনসংখ্যায় মার্কিন যুক্তরাষ্ট্রের ভার্মন্ট অঙ্গরাজ্যের বৃহত্তম শহর ও চিতেনডেন কাউন্টির সদর দপ্তর। শহরটি কানাডা-যুক্তরাষ্ট্র সীমানার ৪৫ মাইল দক্ষিণে ও মন্ট্রিল শহরের ৯৪ মাইল দক্ষিণে অবস্থিত। ২০১০ এর আদমশুমারি অনুযায়ী বার্লিংটনের জনসংখ্যা ৪২,৪১৭।
বার্লিংটনে ভার্মন্ট বিশ্ববিদ্যালয় ও চ্যাম্পলেইন কলেজ ও ভার্মন্টের বৃহত্তম হাসপাতাল ইউভিএম মেডিকেল সেন্টার অবস্থিত। ২০১৫ সালে যুক্তরাষ্ট্রের প্রথম শহর হিসেবে বার্লিংটন সম্পূর্ণ নবায়নযোগ্য শক্তিতে পরিচালিত হতে শুরু করে।
ইতিহাস
বার্লিংটনের নামকরণের ইতিহাস নিয়ে দুইটি তত্ত্ব প্রচলিত। কেউ কেউ বলেন, আর্ল অব বার্লিংটন রিচার্ড বয়েলের নামানুসারে শহরটির নাম "বার্লিংটন।" আবার কেউ কেউ বলেন, নিউইয়র্কের সম্ভ্রান্ত বার্লিং পরিবারের সম্মানে শহরটির নাম দেওয়া হয়েছে "বার্লিংটন।" বার্লিং পরিবার শহরের আশপাশেই কিছু ভূমির মালিক ছিল।
নিউ হ্যাম্পশায়ার অঙ্গরাজ্যের গভর্নর বেনিং ওয়েন্টওয়ার্থ ১৭৬৩ সালের ৭ জুন স্যামুয়েল উইলিসসহ আরো ৬৩ জন ব্যক্তিকে বার্লিংটনের ভূমিস্বত্ব প্রদান করেন। ১৭৭৫ সালে তারা বসবাস শুরু করলেও স্বাধীনতাযুদ্ধের ফলে বসতিগুলো ধ্বংস হয়।
১৮১২ এর যুদ্ধের সময় বার্লিংটনে ৫,০০০ সৈন্য মোতায়েন করা হয়েছিল। যথাযথ পয়ঃনিষ্কাশনের অভাবে তাদের ৫০০ জন-ই মারা যায়। কেউ কেউ ভার্মন্ট বিশ্ববিদ্যালয়ে-ও অবস্থান করছিল।
১৮১৩ সালের ২ আগস্ট ব্রিটিশরা বার্লিংটনে কামান দাগায়। প্রায় ১০ মিনিট এটি স্থায়ী ছিল। যুদ্ধে থমাস ম্যাকডোনাউ আমেরিকান বাহিনীর নেতৃত্ব দেন।
চ্যাম্পলেন হ্রদের তীরে এর অবস্থান শহরটিকে বাণিজ্যিক কার্যক্রমের প্রাণকেন্দ্র করে গড়ে তুলে। ১৮৬৫ সালে শহরটিকে স্থানীয় শাসনের আওতাভুক্ত করা হয়।
১৮৭০ সালে পাইন স্ট্রিট খাল নির্মাণের মাধ্যমে জলধারার সম্প্রসারণ ঘটানো হয়। বার্নি স্যান্ডার্স শহরের মেয়র নির্বাচিত হলে সৌন্দর্যবর্ধনে ব্যবস্থা গ্রহণ করেন।
১৯০১ সালের ৫ সেপ্টেম্বর থিওডোর রুজভেল্ট বার্লিংটন শহরে বক্তৃতা দেন। নয় দিন পরে উইলিয়াম ম্যাককিনলে মারা গেলে রুজভেল্ট রাষ্ট্রপতি নির্বাচিত হন ।
১৯৭৮ সালে আইসক্রিম কোম্পানি বেন অ্যান্ড জেরি বার্লিংটন শহরে প্রতিষ্ঠিত হয়।
ভূগোল
বার্লিংটন চ্যাম্পলেন হ্রদের পূর্ব তীরে ও শেলবুর্ন উপসাগরের উত্তরে অবস্থিত। উইনুস্কি নদীর মুখে ৬ মাইল দক্ষিণে একখণ্ড ভূমির উপর শহরটি গড়ে ওঠেছে। এর আয়তন ১৫.৪৯ বর্গমাইল, যার ১০.৩ বর্গমাইল স্থল ও ৫.১৯ বর্গমাইল জল।
জলবায়ু
বার্লিংটনের জলবায়ু আর্দ্র মহাদেশীয় ধরনের। জানুয়ারি মাসে গড় তাপমাত্রা হয় ১৮.৭ ডিগ্রি ফারেনহাইট, জুলাই মাসে যা বেড়ে দাঁড়ায় ৭০.৬ ডিগ্রি ফারেনহাইট। বছরে গড়ে ৩৬.৮ ইঞ্চি বৃষ্টিপাত ও তুষারপাত হয় ৮১.২ ইঞ্চি।
জনমিতি
২০১০ এর আদমশুমারি অনুযায়ী বার্লিংটনের জনসংখ্যা ৪২,৮১৯। এদের ৮৫.৭% শ্বেতাঙ্গ, ৪.৯% কৃষ্ণাঙ্গ, ৬% এশীয় ও ০.৪% আদিবাসী আমেরিকান। হিস্পানিক ও লাতিনোরা বাসিন্দাদের ২.৬%।
শহরের পরিবারগুলোর আয় ৬১,০৫৭ মার্কিন ডলার। পুরুষদের গড় আয় ৩০,১৪৪ ডলার ও নারীদের গড় আয় ২৫,২৭০ ডলার। শহরেরর মাথাপিছু আয় ২৫,৫৮৯ ডলার। ১৬.৯% পরিবার ও ৩০.৭% বাসিন্দা দারিদ্র্যসীমার নিচে বসবাস করে। এদের মধ্যে ১২.৫% এর বয়স ১৮ এর নিচে ও ১২.৯% এর বয়স ৬৫ এর উপরে।
সেন্ট জেভিয়ার'স কলেজিয়েট স্কুল
সেন্ট জেভিয়ার্স কলেজিয়েট স্কুল কলকাতার একটি প্রাচীন ও ঐতিহ্যবাহী বিদ্যালয়। ১৮৬০ সালে সোসাইটি অফ জেসাসের খ্রিষ্টান মিশনারিরা এই বিদ্যালয় প্রতিষ্ঠা করেন। বিদ্যালয়টি সেন্ট ফ্রান্সিস জেভিয়ার্সের নামাঙ্কিত। ১৬ জানুয়ারি বিদ্যালয়ের প্রতিষ্ঠা দিবস বা ফাউন্ডেশন ডে পালিত হয়।
মূলত ক্যাথলিক মতাবলম্বী ছাত্রদের পঠনপাঠনের জন্য এই বিদ্যালয় প্রতিষ্ঠিত হলেও সকল ধর্মের ছাত্ররাই এখানে পড়াশোনা করে থাকে। অধিকাংশ ক্লাসেই অখ্রিষ্টান ছাত্ররাই সংখ্যাগুরু।